Her Mel Gibson ræðst til atlögu – Ný stikla ! Nýja „ rauðmerkta “ stiklan úr Machete Kills er ekki fyrir viðkvæma en í henni rekur aðalhetjan , Machete , garnirnar ( bókstaflega ) úr fólki , sneyðir af höfuð og útlimi og ýmislegt fleira er sýnt sem ekki er við hæfi barna . Leikstjórinn , Robert Rodriguez , er enda þekktur fyrir , ásamt því að gera barnamyndir eins og Spy Kids og fleiri , að gera myndir með fáránlegu ofbeldi , þar sem blóðið streymir í stríðum straumum . Machete Kills er framhald myndarinnar Machete sem Rodriguez gerði árið 2010 , en handritið skrifaði Kyle Ward . Í Machete Kills þá er þorparinn Machete ráðinn af forseta Bandaríkjanna ( Charlie Sheen ) til að ráðast gegn klikkuðu illmenni og vopnasala ( Mel Gibson ) sem er bæði byltingarsinnaður og vellauðugur , og ætlar að koma á allsherjar stjórnleysi um öll hin byggðu ból . En áður en Machete getur barist við illmennið þá þarf hann að afgreiða her leigumorðingja sem er hver öðrum illskeyttari . Sjáðu stikluna hér fyrir neðan : Danny Trejo , Jessica Alba og Michelle Rodriguez mæta aftur til leiks úr fyrri myndinni en nýir leikarar aðrir en þeir sem áður hafa verið nefndir eru m.a . Amber Heard , Sofia Vergara , Antonio Banderas , Cuba Gooding Jr ,, Demian Bichir , Lady Gaga , Alexa Vega og William Sadler . Myndin er væntanleg í bíó á Íslandi 27. september nk .